Alkonyati Istentisztelet
2026. szeptember 30. – Az Istenszülő oltalma előesti vecsernyéje 
Szokásos kezdet
Áldott a mi Istenünk, öröktől fogva, most és mindenkor és örökkön örökké!
Amen.
Dicsőség néked, Istenünk, dicsőség néked!
Mennyei Király, Vigasztaló, igazságnak Lelke, ki mindenütt jelen vagy és mindeneket betöltesz, minden jónak kútfeje és az életnek megadója, jöjj el, és lakozzál mibennünk, és tisztíts meg minket minden szennytől, és üdvözítsd, Jóságos, a mi lelkünket!
Szent Isten, szent Erős, szent Halhatatlan irgalmazz nekünk! (Háromszor) 
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Szentháromság, könyörülj rajtunk! Urunk, tisztíts meg bűneinktől! Uralkodó, bocsásd meg vétkezéseinket! Szent, tekintsd és gyógyítsd meg betegségeinket a te nevedért!
Uram, irgalmazz! Uram, irgalmazz! Uram, irgalmazz!
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Mi Atyánk, aki a mennyekben vagy, szenteltessék meg a te neved, jöjjön el a te országod, legyen meg a te akaratod, amint a mennyben, úgy a földön is. Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek; és ne vigy minket kísértésbe, de szabadíts meg a gonosztól!
Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön örökké!
Amen.
Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz!
Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz!
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Jertek imádjuk a mi királyunkat és Istenünket!
Jertek imádjuk Krisztust, a mi királyunkat és Istenünket!
Jertek boruljunk le és imádjuk magát Jézus Krisztust, a mi királyunkat, Urunkat és Istenünket!
103. zsoltár
Áldjad én lelkem az Urat, / Uram Istenem! fölötte fölséges vagy, dicsőségbe és ékességbe öltöztél, - világossággal, mint köntössel körül vagy öltve, / kiterjesztvén az eget, mint sátorfödelet; - ki befödöd vizekkel annak felső részeit, / ki a felhőt szekereddé teszed, ki a szelek szárnyain jársz; - ki angyalaidat szélvésszé teszed, / és szolgáidat égető tűzzé; - ki a földet állandóságra alapítottad, / hogy nem fog ingadozni örökkön örökké. - A vízmélység öltözet gyanánt födte azt; / a hegyeken vizek állottak. - A te feddésed elől elfutottak; / mennydörgésed szavától megijedtek. - A hegyek fölemelkedtek, a völgyek alászállottak / azon helyre, melyet nekik alapítottál. - Határt vontál, melyet nem fognak átlépni, / s nem térnek vissza a földet elborítani. - Ki forrásokat fakasztasz a völgyekben, / a hegyek között folynak a vizek. - Iszik azokból minden mezei vad; / azok után lihegnek szomjúságukban a vadszamarak. - Azok mellett lakoznak az égi madarak; / a kősziklák közül szózatot adnak. - Ki megöntözöd a hegyeket onnan felől; / a te műveid gyümölcséből megelégíttetik a föld. - Ki szénát teremtesz a barmoknak, / és veteményt az emberek szolgálatára, - hogy kenyeret termessz a földből, / és bor vidámítsa föl az ember szívét; - hogy olajjal derítse föl orcáját, / és a kenyér erősítse meg az ember szívét. - Jóllaknak a mező fái, és a Libanon cédrusai; / melyeket ültetett. - Ott fészkelnek a madarak, / a gólya háza fő azok között. - A magas hegy a szarvasok, / a kőszikla a sündisznók menedéke. - A holdat időmértékül teremté; / a nap tudja lenyugvását. - Sötétséget parancsolsz és éj van, / mely alatt mind kimennek az erdei vadak, - az oroszlán ordító kölykei. / hogy ragadozzanak, és az Istentől maguknak eledelt keressenek.  - Fölkel a nap és összegyűlnek, / és hajlékaikba helyezkednek. - Kimegy az ember munkájára / és dolgára napestig. - Mely igen fölségesek a te műveid, Uram! / mindeneket bölcsességgel cselekedtél; mi a földet betölti, mind a te jószágod. - Ez a nagy és tágas öblű tenger, ott az úszók, melyeknek száma nincs, / a kicsiny állatok a nagyokkal; - Ott járnak a hajók, / a cethal, melyet alkottál, hogy játsszék abban. - Mindnyájan tőled várják, / hogy eledelt adj nekik idejében. - Te adván nekik, gyűjtenek; / fölnyitván kezedet, minden betelik jóval. - De ha elfordítod arcodat, megrémülnek; / ha elveszed lélegzetüket, elfogynak és a porba visszatérnek. - Beléjük bocsátván leheletedet, fölélednek; / és megújítod a föld színét. - Legyen az Úré a dicsőség mindörökké. / Az Úr örülni fog alkotmányaiban; - ki letekint a földre, és megrendíti azt; / ki a hegyeket megérinti és füstölögnek. - Énekelni fogok az Úrnak életemben, / dicséretet mondok az én Istenemnek, valamíg leszek. - Legyen kellemes neki az én beszédem; / én pedig az Úrban fogok gyönyörködni. - Fogyjanak el a bűnösök a földről és a gonoszok, úgy, hogy ne legyenek; / áldjad én lelkem az Urat.
Dicsőség az Atyának és Fiúnak és Szentléleknek, most és mindenkor és örökkön örökké! Amen 
Alleluja, Alleluja, Alleluja, dicsőség néked, Isten. (Kétszer recitálva, harmadszor énekelve)
Békesség ekténia
Békességben könyörögjünk az Úrhoz!
Uram, irgalmazz!
A mennyei békéért és lelkünk üdvösségéért könyörögjünk az Úrhoz!
Uram, irgalmazz!
Az egész világ békességéért, Isten szentegyházainak jólétéért és mindnyájunk egyesítéséért könyörögjünk az Úrhoz!
Uram, irgalmazz!
Ezen szent hajlékért s mindazokért, kik ide hittel, buzgósággal és istenfélelemmel járnak, könyörögjünk az Úrhoz!
Uram, irgalmazz!
[bookmark: OLE_LINK1][bookmark: OLE_LINK2][bookmark: OLE_LINK3][bookmark: OLE_LINK4]Szentséges főpásztorunk, N. római pápáért, Istenszerető N. (érsek-) metropolitánkért (és N. püspökünkért), a tisztes áldozópapságért, a Krisztus-szerinti segédlő papságért, az egész egyházi rendért és a népért könyörögjünk az Úrhoz!
Uram, irgalmazz!
Ezen városért (községért), minden városért, községért és vidékért, s az azokban lakó hívekért könyörögjünk az Úrhoz!
Uram, irgalmazz!
A levegőnek kedvező mérsékletéért, a föld terményeinek bőségéért és békességes időkért könyörögjünk az Úrhoz!
Uram, irgalmazz!
A hajózókért, utazókért, betegekért, fáradozókért, foglyokért s ezek szabadulásáért könyörögjünk az Úrhoz!
Uram, irgalmazz!
Hogy mentsen meg minket minden aggódástól, haragtól és szükségtől, könyörögjünk az Úrhoz!
Uram, irgalmazz!
Oltalmazz, ments meg, könyörülj és őrizz meg minket, Isten, a te kegyelmeddel!
Uram, irgalmazz!
Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!
Néked Uram!
Mert téged illet minden dicsőség, tisztelet és imádás, Atya és Fiú és Szentlélek, most és mindenkor és örökkön örökké.
Amen.
Boldog ember…
Uram, tehozzád
1. hang
Uram, tehozzád kiáltok, / hallgass meg engem; / figyelmezz imádságom hangjára, / midőn tehozzád kiáltok; /’ hallgass meg engem, Uram!
Igazodjék fel az én imádságom, / mint a tömjénfüst a te színed elé; / kezeimnek fölemelése / esti áldozat gyanánt. /’ Hallgass meg engem, Uram!
1. hang. Mintája: Ó, fölséges csoda... (514. oldal) 
Nagy oltalma vagy a bánkódóknak, / tiszta Istenszülő, / és gyors segítsége, / a világ üdvössége és erőssége, / az irgalom dagálya, / isteni bölcsesség forrása, a világ védelme, / azért énekeljük, hívek, / a te legdrágább védőlepledet állandó dicsérettel mondván: // Üdvözlégy Malaszttalteljes, / Úr vagyon teveled, /’ ki általad ad a világnak gazdag kegyelmet.
A csodálatos Izaiás jövendölé: / „És az utolsó napokban, úgymond, / az Úr házának hegye a hegyek tetején fog állani.” / És mi benned látjuk, ó Királynénk, / ennek valódi beteljesülését, / mert a hegyeket és halmokat / a te szent ünnepeid templomai ékesítik, / azért örvendve kiáltjuk néked: // Üdvözlégy Malaszttalteljes, / Úr vagyon teveled, /’ ki általad ad a világnak gazdag kegyelmet.
Csodálatos ékessége vagy / minden hívőnek, / a próféták jövendölésének beteljesülése, / az apostolok dicsősége, / a vértanúk helyeslése, / a szüzesség dicsérete és az egész világnak csodálandó oltalma. / Fedezd, ó Királynénk, a te védelmi lepleddel hazánkat / és minden népedet, kik hozzád kiáltjuk: // Üdvözlégy Malaszttalteljes, / Úr vagyon teveled, /’ ki általad ad a világnak gazdag kegyelmet.
4. hang. Mintája: Mint a vértanúk... 
Mint Istentől plántált Édenkertet / és a Szentlélek által öntözött / élő fa talaját / ismerünk téged Istenszülő, / ki a mindenek Teremtőjét / és mindnyájunk lelki táplálóját szülted, / kihez miérettünk Szent János előkövettel együtt imádkozzál, / drága lepleddel oltalmazván hazánkat /’ és népedet minden bajoktól.
Megszenteltetik az ég és a föld, / a templom tündöklik, / és a népek mindnyájan örvendeznek, / mert íme az Istennek Anyja az angyali karokkal, / az Előkövettel, a prófétákkal és apostolokkal / láthatatlanul bejövén / a keresztényekért imádkoznak Krisztushoz, / hogy könyörüljön e helységen és lakóin, /’ kik dicsőítjük a te oltalmi ünnepedet.
Jákob jósága és a mennyei lépcső, / melyen az Úr leszállott a földre, / már akkor előkép gyanánt szolgáltak / a te tiszteleted és dicsőségedre, Istenszülő. / Téged, ki szülted az Istent, / mindnyájan dicsérnek az angyalok és a földi emberek, / mert te az egész világért könyörögsz, / kegyelemmel árasztván el azokat, /’ kik jeles ünnepedet dicsőítik.
Dicsőség… most és… 8. hang (521. oldal)
Velünk együtt örvendeznek a mennyei karok, / lelkileg egybeolvasztván velünk énekeiket, / kik színről színre szemlélik / az általunk dicsőített Királynőnket és Nagyasszonyunkat. / Örvendeznek a megdicsőültek lelkei is, / kik szemtanúi a látványnak, / s kik kiterjesztett, szent kezeikkel imádkoznak Urunkhoz / a világ békességéért, /' és a mi lelkünk üdvösségéért.
Enyhe világossága
Bölcsesség igazhívők!
Enyhe világossága, / a szent és boldog, / és halhatatlan / mennyei Atya isteni dicsőségének, / Jézus Krisztus! / Eljövén a Napnak lenyugvásához / és látván az esteli fényt; / áldjuk az Atyát / s a Fiút, és a Szentlélek Istent! / Mert te méltó vagy, / hogy minden időben, / szent hangon énekeljünk tenéked, / Isten fia, / ki éltet adsz a világnak; /’ miért is ez a világ dicsőít téged.
Figyelmezzünk! Békesség † mindnyájatoknak! Bölcsesség, figyelmezzünk!
Prokimen: Isten, a te nevedben szabadíts meg engem, / és a te erődben ítélj meg engem. (Zsolt 53,3)
Vers: Isten hallgasd meg imádságomat, / vedd füleidbe az én szám igéit.
Olvasmányok
Teremtés könyvének olvasása (28,10-17):
Jákob elindult az eskü kútjától, és Hárán felé tartott. Rátalált egy helyre, ahol meghált, mert a nap már lenyugodott. Fogott egy ott heverő követ, és a feje alá tette, és elaludt azon a helyen. Ilyen álmot látott: Íme, egy létra volt a földre állítva, amelynek teteje az égig ért, és Isten angyalai jártak azon fel és alá. Az Úr támaszkodott rá, és azt mondta: „Én vagyok az Úr, atyádnak, Ábrahámnak Istene és Izsáknak Istene. A földet, amelyen fekszel, neked és utódodnak adom. És nemzetséged olyan lesz, mint a föld pora: és szétterjed nyugatra és délre, északra meg keletre is, és benned és utódodban nyer áldást a föld minden törzse. Nézd, én veled vagyok, megőrizlek minden utadon, amelyen jársz, és visszahozlak erre a földre, mert nem hagylak el, amíg nem teljesítem mindazt, amiről szóltam neked.” S amikor Jákob fölébredt álmából, így szólt: „Valóban az Úr van e helyen, én pedig nem tudtam.” Félelem fogta el akkor, és ezt mondta: „Mily félelmetes ez a hely! Nem más ez, mint Isten háza, és ez a menny kapuja!”
Ezekiel próféta jövendölésének olvasása (43,27–44,4):
Ezeket mondja az Úr: Eme napok elmúltával, a nyolcadik napon és azon túl is készítsék el a papok az oltáron a ti egészen elégő áldozataitokat és békeáldozataitokat: és én kegyes leszek hozzátok, úgymond az Úr Isten. Aztán visszavitt engem a szentély külső kapujának irányában, mely kelet felé nézett: és az zárva volt. És az Úr így szólt hozzám: „Emberfia! Ez a kapu zárva marad: ne nyissák ki és senki se menjen rajta be, mert az Úr, Izrael Istene vonul majd be rajta: azért zárva legyen! Csak maga a fejedelem ülhet majd benne, hogy megegye a kenyerét az Úr előtt: a csarnok kapujának irányából vonuljon be, és annak irányában távozzék!” Majd elvitt engem az északi kapun keresztül a ház elé, és láttam, hogy íme, az Úr dicsősége betöltötte az Úr házát.
Példabeszédek könyvének olvasása (9,1‑11):
A bölcsesség házat épített magának, kifaragta hét oszlopát, leölte áldozatait, megfűszerezte pohárban a borát, és meg is terítette asztalát. Elküldte szolgálóit, hogy fennhangon hirdessék ki a lakomára szóló meghívását: „Aki együgyű, térjen be hozzám!” S az eszteleneknek ezt üzente: „Jöjjetek, egyétek étkemet és igyatok a borból, melyet megfűszereztem nektek! Hagyjátok el az esztelenséget, és élni fogtok; keressétek az értelmet, hogy igazán éljetek, és bölcs belátásra tesztek majd szert!” Aki gonosz embert nevel, becstelenséget szerez magának. Aki az istentelent megfeddi, sértést szerez magának, mert a bűnösnek szánt feddésével sérelmet okoz neki. Ne fedd meg a gúnyolódót, hogy meg ne gyűlöljön! Fedd meg a bölcset, és megkedvel téged! Adj a bölcsnek alkalmat, és bölcsességben gyarapszik, tanítsd az igazat, és igyekszik elfogadni azt. A bölcsesség kezdete az Úr félelme, s a szent dolgok akarása értelem, mert a Törvény ismerete a jó elme tulajdonsága. Mert ilyen módon megsokasodnak napjaid, és lesz még több életéved.
Ekténia
Mondjuk mindnyájan, teljes lelkünkből és teljes elménkből, mondjuk!
Uram, irgalmazz!
Mindenható Urunk, atyáinknak Istene, kérünk téged, hallgass meg minket és könyörülj!
Uram, irgalmazz!
Könyörülj rajtunk, Isten, a te nagy irgalmasságod szerint, kérünk téged, hallgass meg minket és könyörülj!
Uram, irgalmazz! Uram, irgalmazz! Uram, irgalmazz!
Könyörögjünk még szentséges főpásztorunk, N. római pápáért, Istenszerető N. (érsek-) metropolitánkért (és N. püspökünkért), lelkiatyáinkért s Krisztusban minden atyánkfiáért!
Uram, irgalmazz! Uram, irgalmazz! Uram, irgalmazz!
Könyörögjünk még az itt jelenlévő s tőled nagy és bő kegyelmeket váró népért, a mi jótevőinkért és minden igazhitű keresztényért!
Uram, irgalmazz! Uram, irgalmazz! Uram, irgalmazz!
Mert irgalmas és emberszerető Isten vagy, és téged dicsőítünk, Atya és Fiú és Szentlélek, most és mindenkor s örökkön örökké.
Amen.
Add Urunk
4. hang; dallama: Elcsodálkozott József
Add Urunk, hogy ez estén / minden bűntől megőrizzük magunkat. / Áldott vagy te, Urunk, atyáinknak Istene; / dicséretes és dicsőséges a te neved mindörökké. Amen. / Legyen, Uram, a te kegyelmed rajtunk, / amint tebenned bíztunk. / Áldott vagy te, Urunk, / taníts meg minket a te igazságaidra. / Áldott vagy te, Uralkodó, / oktass bennünket a te igazságaidra. / Áldott vagy te, Szent, / világosíts meg minket a te igazságaiddal. / Uram, a te kegyelmed örökké, / kezeid munkáit meg ne vesd. / Téged illet a dicséret, / téged illet az ének. / Téged illet a dicsőség, / Atya és Fiú és Szentlélek, / most és mindenkor /’ és örökkön örökké. Amen.
Teljesítsük esti könyörgésünket az Úrhoz!
Uram, irgalmazz!
Oltalmazz, ments meg, könyörülj és őrizz meg minket, Isten, a te kegyelmeddel!
Uram, irgalmazz!
Hogy ezen egész estét tökéletesen, szentül, békességben és vétek nélkül töltsük el, kérjük az Úrtól!
Add meg, Uram!
A békesség angyalát, a hűséges vezetőt, lelkünk és testünk őrzőjét kérjük az Úrtól!
Add meg, Uram!
Bűneink és vétségeink bocsánatát és elengedését kérjük az Úrtól!
Add meg, Uram!
Jókat és hasznosakat lelkünknek és a világnak békességet kérjünk az Úrtól!
Add meg, Uram!
Hogy életünknek hátralevő részét békében és bűnbánatban töltsük, kérjük az Úrtól!
Add meg, Uram!
Hogy életünket keresztény módon, gyötrelem és szégyen nélkül végezzük be, s hogy Krisztus félelmetes ítélőszéke előtt jó feleletet adjunk, kérjük az Úrtól!
Add meg, Uram!
Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!
Néked, Uram!
Mert jóságos és emberszerető Isten vagy és téged dicsőítünk, Atya és Fiú és Szentlélek, most és mindenkor s örökkön örökké.
Amen.
Békesség mindnyájatoknak!
És a te lelkednek!
Fejeteket hajtsátok meg az Úrnak!
Néked, Uram!
Legyen áldott és dicsőített a Te országod hatalma, Atya és Fiú és Szentlélek, most és mindenkor és örökkön örökké!
Amen.
Előverses sztichirák
3. hang (517. oldal)
Ki minden mennyeiek és földiek felett / magasabb méltóságban állsz, / ki a keruboknál tiszteltebb, / és minden teremtménynél dicsőbb vagy, / téged a keresztény nép védelméül s pártfogójául / ajándékozott nekünk Krisztus, / hogy oltalmazd és támogasd / a hozzád folyamodó vétkes emberiséget. / Azért ó mindnyájunk menedéke, / téged éneklünk, Királynőnk, / és oltalmad ünnepét fényesen üljük, / imádván Krisztust, /’ hogy ajándékozzon nekünk gazdag kegyelmet.
5. hang. Halljad leányom és lásd és hajtsd ide füledet!
Dávid énekét énekeljük ünnepélyesen, / ó népek, a szűz Arának, / a mindenek Királya, Krisztus isteni Anyjának mondván: / „A Királyné jobbod felől áll aranyos ruházatban, / körülvétetve sokszínű ékességgel.” / Mert ő valamennyi asszony közül kiválasztatván / az Üdvözítő édesanyjává tétetett, / és őt adá segítségül a maga népének is, / hogy fedezze és védelmezze őket minden bajtól, /’ mint egyedül áldott.
(518. oldal)
7. hang. A község minden gazdagjai ajándékokkal könyörögni fognak színed előtt.
Magas és dicsőséges hegy vagy, Istenszülő, / a Sínai hegynél is nagyobb, / mert emez nem állhatta az isteni dicsőség lejövetelét, / hanem mennydörgések és villámlások között lángba borult, / te ellenben a teljes isteni tűzből származottat, / az Isten Igéjét viselted sérülés nélkül méhedben, / ki mindeneket keze intésével kormányoz. / És anyai bizalommal viseltetvén iránta, / légy segítségére Királynőnk / a te ünnepedet híven ünneplőknek, / és ne felejtkezzél meg rólunk, / kegyesen látogatván minket, / mert hatalmat kaptál, hogy pártfogold és védelmezd /’ a Krisztusról nevezett nyájat, a te szolgáidat.
Dicsőség… most és… 2. hang
Mint ékes koszorúval, / úgy díszítette fel magát az Isten Egyháza / a te drága védelmi lepleddel, / ó legtisztább Istenszülő, / és örvendezvén tündöklik ma, / és titkosan énekel néked hangoztatván: / Üdvözlégy drága öltözet / és az isteni dicsőség koszorúja, / üdvözlégy a dicsőség egyedüli teljessége és örök vigasság, / üdvözlégy a hozzád menekülőknek révpartja és szabadulása /’ és mindnyájunk üdvössége!
Most bocsásd el, Uram
Most bocsásd el, Uram, / a te szolgádat / a te igéd szerint békességben, mert látták szemeim / a tőled küldött Üdvözítőt, / kit rendeltél minden népek színe elé, világosságul a pogányoknak / megvilágosítására, /’ és dicsőségül a te népednek, Izraelnek.
Szent Isten, szent Erős, szent Halhatatlan irgalmazz nekünk! (Háromszor) 
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Szentháromság, könyörülj rajtunk! Urunk, tisztíts meg bűneinktől! Uralkodó, bocsásd meg vétkezéseinket! Szent, tekintsd és gyógyítsd meg betegségeinket a te nevedért!
Uram, irgalmazz! Uram, irgalmazz! Uram, irgalmazz!
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Mi Atyánk, aki a mennyekben vagy, szenteltessék meg a te neved, jöjjön el a te országod, legyen meg a te akaratod, amint a mennyben, úgy a földön is. Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek; és ne vigy minket kísértésbe, de szabadíts meg a gonosztól!
Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön örökké!
Amen.
Tropárok
4. hang (523. oldal)
Ma, igazhitű népek, fényesen ünneplünk, / megárnyékoltatva, Isten Anyja, a te eljöveteled által, / és a te legtisztább képedre tekintvén szívtöredelmességgel mondjuk: / Födözz be minket a te drága védőlepleddel, / és szabadíts meg bennünket minden bajtól, / kérvén a te Fiadat, a mi Krisztus Istenünket, /’ hogy üdvözítse lelkünket!
Elbocsátó
Bölcsesség!
Adj áldást!
Krisztus, a mi Istenünk ki áldott és dicsőített öröktől fogva.
Tedd erőssé, Isten, az igaz katolikus hitet örökkön örökké!
Legszentebb Istenszülő üdvözíts minket!
Ki a keruboknál tiszteltebb és a szeráfoknál hasonlíthatatlanul dicsőbb vagy, ki az Istent, az Igét sérülés nélkül szülted, téged valóságos Istenszülő magasztalunk!
Dicsőség neked, Krisztus Istenünk, a mi reménységünk, dicsőség néked!
Dicsőség az Atyának és Fiúnak és Szentléleknek, most és mindenkor és örökkön örökké. Amen. Uram, irgalmazz! Uram, irgalmazz! Uram, irgalmazz! Adj áldást uram!

(A pap az elbocsátó imádságot mondja.)
Amen.
Az Úr áldása reátok az ő kegyelmével és emberszeretetével mindig, most és mindenkor és örökkön örökké!
Amen.

